CELEX: 32010R0008
Language: fi
Date: 2009-12-23 00:00:00
Title: Komission asetus (EU) N:o 8/2010, annettu 23 päivänä joulukuuta 2009 , Bacillus licheniformis -organismin (DSM 19670) tuottaman seriiniproteaasin hyväksymisestä broilerien rehun lisäaineeksi (hyväksynnän haltija DSM Nutritional Products Ltd., jota edustaa DSM Nutritional Products Sp.Z.o.o) ETA:n kannalta merkityksellinen teksti

7.1.2010   
            
            
               FI
            
            
               Euroopan unionin virallinen lehti
            
            
               L 3/7
            
         KOMISSION ASETUS (EU) N:o 8/2010,
   annettu 23 päivänä joulukuuta 2009,
   
      Bacillus licheniformis -organismin (DSM 19670) tuottaman seriiniproteaasin hyväksymisestä broilerien rehun lisäaineeksi (hyväksynnän haltija DSM Nutritional Products Ltd., jota edustaa DSM Nutritional Products Sp.Z.o.o)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Bacillus licheniformis -organismin (DSM 19670) tuottamaa seriiniproteaasia sisältävän entsyymivalmisteen hyväksymistä broilerien rehun lisäaineeksi, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 2 ja 7 päivänä heinäkuuta 2009 antamassaan lausunnossa (2), että Bacillus licheniformis -organismin (DSM 19670) tuottamaa seriiniproteaasia sisältävällä entsyymivalmisteella ei ole haitallisia vaikutuksia eläinten tai ihmisten terveyteen taikka ympäristöön ja että sen käyttö parantaa eläinten tuotosta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös tarkisti asetuksella (EY) N:o 1831/2003 perustetun yhteisön vertailulaboratorion laatiman raportin menetelmästä, jolla lisäaine määritetään rehussa.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä joulukuuta 2009.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  The EFSA Journal (2009) 1185, s. 1.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a13
               
               
                  DSM Nutritional Products Ltd., jota edustaa DSM Nutritional Products Sp.Z.o.o.
               
               
                  Seriiniproteaasi
                  EC 3.4.21.-
               
               
                  Lisäaineen koostumus:
                  
                               
                           
                           
                              Valmiste, joka sisältää Bacillus licheniformis (DSM 19670) -organismin tuottamaa seriiniproteaasia (EC 3.4.21.-);
                           
                        
                               
                           
                           
                              aktiivisuus vähintään 75 000 PROT (1)/g
                           
                        Aktiivisen aineen ominaispiirteiden kuvaus:
                  
                               
                           
                           
                              Seriiniproteaasi (EC 3.4.21.-),
                           
                        
                               
                           
                           
                              jota tuottaa Bacillus licheniformis (DSM 19670)
                           
                        Analyysimenetelmä (2):
                  Kolorimetrinen menetelmä, jolla mitataan keltaista p-nitroaniliinikompleksia, jota entsyymi vapauttaa substraatista (Suc-Ala-Ala-Pro-Phe-pNA) minuutissa olosuhteissa, joissa pH on 9,0 ja lämpötila 37 °C.
               
               
                  Broilerit
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  13.1.2020
               
            
         (1)  1 PROT on entsyymimäärä, joka vapauttaa yhden mikromoolin p-nitroaniliinia minuutissa olosuhteissa, joissa substraatin (Suc-Ala-Ala-Pro-Phe-pNA) konsentraatio on 1 mM, pH 9,0 ja lämpötila 37 °C.
      
         (2)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: www.irmm.jrc.be/crl-feed-additives